Amphinomos et Anapias

Amphinomos et Anapias (Latine etiam Amphinomus et Anapis) in mythologia Graeca fuerunt fratres Catinenses, qui lavam lapidesque igneos ex improviso  monte Aetna vicino evomente, non prius de salute sua et fuga cogitarunt quam parentes humeris sustulissent ut secum ferrent. Quod factum, ut insigne pietatis eximiae exemplum, a multis auctoribus antiquis memorabatur. Fuerunt etiam qui flammas viam eis sua sponte aperuisse adfirmare non dubitarint.Poeta Aetnae et Seneca, exempli gratia. Et in nummis scaena expressa est non tantum Catanensibus, sed etiam in denario Romano gentis HerenniaeErnest Babelon, Description historique et chronologique des monnaies de la République romaine, 1885 ː Herennia 1. Crawford 308/1. Nonnulli Herennii 'Siculi' cognominati erant, ut ille haruspex Gai Gracchi amicus, ad cuius pietatem secundum nonnullos interpretes hic denarius alludere videtur (Valerius Maximus IX.12.6). et alio a Sexto Pompeio in Sicilia tempore belli adversus triumviros percussoErnest Babelon, Description historique et chronologique des monnaies de la République romaine, 1885 ː Pompeia 25-26. Crawford 511.3. (ita enim dux Romanus ad suam pietatem alludebat qui patrem Pompeium Magnum ultum ibatPotuit etiam fieri ut hic denarius Catanae cusus sit. Non necessario tamen ː nam Sextus cognomen "Pium" sibi vindicabat.). Praeterea Catanae, in Piorum Campo ubi sepulti erant, stabant statuae duorum heroum.

Aliquam similitudinem praebet haec fabula cum Aenea et Anchisa. Ultimis annis sedecimi saeculi suadente Fulvio Ursino, qui palatium Farnesinum decore ornandum curabat Hannibal Carracci hoc argumentum Romae in parietibus Camerini Farnese pinxit.

 Fontes 
 Ausonius, Ordo urbium nobilium, XVI
 Aetna (poema in Appendice Vergiliana traditum, olim Vergilio attributum) ː 624-645.
 Claudianus, Carmina minora, XIII, 1, 48
 Martialis libro septimo Epigrammaton 24.5
 Pausanias, Descriptio Graeciae, X, 38, 4;
 Seneca, De beneficiis, III, 37, 2
 Silius Italicus, libro quarto decimo Punicorum 197.
 Caius Iulius Solinus, de Mirabilibus mundi, 5, 15
  VI.2.3
 Valerius Maximus libro quinto Factorum dictorumque memorabilium, capite quarto, exemplum externum quartum.

 Plura legere si cupis 
Robertus Bedon, « Les pii fratres de Catane, Amphinomos et Anapias, chez Solin », in Mélanges Lazlone Havas, Acta Classica Universitatis Debreceniensis, XL-XLI,  Debrecen (Hungaria), 2004 ː 339–354.
 Stefania Santelia, La miranda fabula dei pii fratres in Aetna 603–645 ; con una nota di Pierfrancesco Dellin, Bari : Cacucci, 2012 Apud Guglum librorum
E. M. Zarrow, "Sicily and the Coinage of Octavian and Sextus Pompey: Aeneas or the Catanean Brothers?", The Numismatic Chronicle, 2003ː 123-135
Amphinomos 5 in Paulys Real-Enzyklopädie der classischen Altertumswissenschaft

 Notae 

Categoria:Catana
Categoria:Mythologia Graeca